# data[].attributes.body
https://wordwall.net/hu/resource/1072158

# data[].attributes.body
Matematikai tapasztalat

Kisebbeknek:

A megfestett tojásokat lehet szín szerint csoportosítani, megszámlálni, melyikből hány darab készült. Melyikből van több, kevesebb, ugyanannyi.

Lehet kérni, hogy tegyél a tálba Pl. 1 pirosat a gyereknek, 2 sárga tojást apának, 3 zöldet anyának -számlálják meg…Kinek van a legtöbb, legkevesebb?  Ezek mind csak példák, lehet hasonlókat kitalálni, testvéreket is bevonni.

Ha vannak otthon állatfigurák….azokat is lehet csoportosítani méret, forma szerint….számlálgassák melyikből hány darab van…..melyik kisebb, melyik nagyobb. Hány állat van az istállóban…a mezőn?

# data[].attributes.body
https://drive.google.com/drive/folders/109jdl4OGjpq2J74dOy0BtFx4zF463ot4?usp=sharing

# data[].attributes.body
Anyanyelvi játékok:

Papagáj játék (ismételd, amit mondok!)

Díszít. Tojásfát díszít. Tojásokkal tojásfát díszít. Hímes tojásokkal tojásfát díszít. Luca hímes tojásokkal tojásfát díszít.

Elrejti. A fészekben elrejti. A fűvel teli fészekben elrejti. A meglepetést a fűvel teli fészekben elrejti. A nyuszi a meglepetést a fűvel teli fészekben elrejti.

Evett. Sonkát evett. Tormát, sonkát evett. Kalácsot, tormát, sonkát evett. Gergő kalácsot, tormát, sonkát evett. (Önök is találhatnak ki hasonlót)

Igaz-hamis játék

A nyuszi hozza az ajándékot. (igaz 😊 )

Húsvéti étel a sonka, torma, kalács. (igaz)

A tojásfára szaloncukrot akasztunk. (hamis)

Húsvét hétfőn a lányok meglocsolják a fiúkat. (hamis)

A fiúk locsolóverset mondanak a lányoknak. (igaz)

A fiúk tükörtojást kapnak ajándékba.  (hamis)

Húsvétkor kinder tojást festünk be. (hamis)

Egyforma-nem egyforma játék (tapsolj, ha nem egyforma, amit mondok. Mindig várja meg a gyerek, míg mind2 szó elhangzik.)

fű-fű, nap-lap, fű-fú, csibe-bibe, hús-hús, tojás-tolás, fészek-fészek,

csibe-csibe, tavasz-tavasz, nap-nap, hímes-hímez, vödör-vödör,

locsol-locsog, hús-húsz, tojás-tojás, vödör-gödör, nyuszi-nyuszi,

fészek-fészer, torma-torma, birka-barka, nyuszi-Gyuszi, fészek-fészek, hímes-hímes, tavasz-tavas, birka-birka, locsol-locsol

Visszhang játék (ismételje meg 3x az adott szót a gyermek. Lehet úgy, mint az igazi visszhang…egyre halkabban. Ismerik ezt a játékot)

Húsvét – húsvét, húsvét, húsvét Tojás – tojás, tojás, tojás Sonka – sonka, sonka, sonka Nyuszi - nyuszi, nyuszi, nyuszi Barka – barka, barka, barka

Bárány – bárány, bárány, bárány Tavasz – tavasz, tavasz, tavasz Kalács – kalács, kalács, kalács Csibe – csibe, csibe, csibe Locsol – locsol, locsol, locsol Csokitojás – csokitojás, csokitojás, csokitojás Kölni – kölni, kölni, kölni Tojásfa – tojásfa, tojásfa, tojásfa Kosár – kosár, kosár, kosár Locsolóvers – locsolóvers, locsolóvers, locsolóvers

Tapsold le! (fenti szavakat tapsolják le a gyerekek – szótagolva – ismerik a játékot)

# data[].attributes.headline
Beszélgessenek a gyerekekkel a húsvétról:•	mit ünneplünk ilyenkor?•	milyen szokások vannak?•	milyen ételeket eszünk ilyenkor?•	milyen állatok kapcsolódnak a húsvéthoz? (nyuszi, bárány

# data[].attributes.subject
Beszélgessenek a gyerekekkel a húsvétról:•	mit ünneplünk ilyenkor?•	milyen szokások vannak?•	milyen ételeket eszünk ilyenkor?•	milyen állatok kapcsolódnak a húsvéthoz? (nyuszi, bárány

# data[].attributes.body
Beszélgessenek a képekről: mit látnak rajta….egész mondatokban fejezzék ki magukat (nevezzenek meg tárgyakat, színeket, tevékenységeket)

Érdemes az állatokról is szót ejteni!

Nyúl

Házi nyúl, mezei nyúl, hobbiként tartott nyúl

Melyik hol él, ki gondoskodik róla – házi nyúl ember gondoskodik róla, hobbi nyúl is, ház körül élnek, ezért házi állatok ezek hangozzanak el.
Életmódjuk, tulajdonságaik, színük, miért tartja az ember?

Bárány

Életmódja, tulajdonságai, hol él, kicsinye, hogy hívják a fiút, a lányt, a kicsijüket? (szókincs bővítés)

Mit esznek?

Miért tartják a bárányt? Gyapjú-mi készül belőle?

Esetleg ki lehet térni: legelőn legeltetik, együtt nyájnak nevezzük őket, pásztor vigyáz vigyázott régen rájuk, pulikutya segíti a pásztort, terelgeti a nyájat.

Környezeti nevelés témájaként ezeket ajánlanánk erre a húsvétot megelőző időszakra. Ha van állatos könyv az is segíti a beszélgetést. Próbálják a gyerekek elmondani azt amit tudnak. Kerek mondatokkal fejezzék ki magukat, ne csak egy két szavas válaszokat adjanak. Az új szavakat -nyáj, kos, háziállat stb. többször használják, hogy beépüljön a szókincsbe.

# data[].attributes.body
Énekek

Nyuszi ül a fűben
https://www.youtube.com/watch?v=f-UuHUFxD4o

Hová mész te kis nyulacska
https://www.youtube.com/watch?v=XecAvoJVQKQ

Hol jártál báránykám
https://www.youtube.com/watch?v=eY4hzygzm1s

Benn a bárány kinn a farkas
https://www.youtube.com/watch?v=VHFqbI7VGcE

Én elmentem a vásárba fél pénzzel
https://www.youtube.com/watch?v=0OarsX2IRnE

Yuotubeon megtalálható, de megpróbálom küldeni!

# data[].attributes.body
Locsoló versek:

Korán reggel felébredtem, messze-messze jártam,
Tündérország kiskertjéből rózsavizet hoztam.
Na, te kislány, megöntözlek, ma van húsvét napja,
Tündököljön a két orcád, mint a piros rózsa.
Az illatos rózsavíztől megnőnek a lányok,
Zsebemben is elférnek a piros tojások.

Kerek erdőn jártam,
Piros tojást láttam,
Bárány húzta rengő kocsin,
Mindjárt ideszálltam.
Nesze hát rózsavíz,
Gyöngyöm, gyöngyvirágom.
Hol a tojás, piros tojás?
Tarisznyámba várom!

# data[].attributes.body
Kovács Klára: Nagy a munka!

Nyulam-bulamék nagy barátságban éltek tyúkanyóval. Naponta ellátogatott Nyulam-bulaméktól tyúkanyóhoz valaki. Tavasztündér megérkezése óta Nyulam-bulamék veszik meg tyúkanyó tojásait. Nyifi, Nyafi, Nyufi vagy valamelyik nyúlgyerek már szalad is a kosárral, ha meghallja tyúkanyó kotkodácsolását.

Kot, kot, kot, kot, kotkodács,

minden napra egy tojás!

Tyúkanyó kíváncsi volt, miért kell olyan sok tojás Nyulam-bulaméknak. Nem kérdezősködött, hanem szépen felöltözködött. Nagyon szép tavaszi kosztümöt vett magára, és útnak indult. Nyulam-bulamék háza nem volt messze. Kellemes, enyhe, szép időben lassan, sétálva ment. Nagyon jónak tartotta, hogy a lakás ablaka nyitva állt. Bekukucskált. No, még ilyet életében sohasem látott! Nagy munka folyt bent. Nyulam-bulamék családjában kicsik, nagyok festették az ő fehér tojásait. Közben jókedvűen énekelgettek:

Nem csinálunk egyebet, egyebet,

tojást festünk, szépeket, szépeket,

sok a festék, kis ecset, nagy ecset,

ügyes, aki festeget, festeget.

Tyúkanyó kopogtatott. Nyúlanyó festékesen szaladt eléje. betessékelte. Nyifi, Nyafi és a többiek udvariasan, örömmel üdvözölték. Nyufi szaladt a székért, törülgette, nehogy festékes legyen tyúkanyó tavaszi ruhája. Nyúlapó megmutatta a sok -sok nevet, a a névsort, kinek visznek festett tojásokat. Van, aki piros tojást kér, mások hímeset, kéket, lilát, sárgát, zöldet, tarkát és pöttyöset. Nyúlapó derűsen, nagy örömmel átadott a sok levél közül egyet Tyúkanyónak.

Kedves Nyúlapó!

Nagyon kérlek, ne feledkezz el rólam! Hozzál nekem piros tojást!

Úgy dugd el a kertünkben, hogy valaki el ne vigye!

Hozzál kérlek, nagyon kérlek, a szomszéd kislánynak sok-sok tojást, pirosat, hímeset, mert locsolkodni megyek. Nekem sok tojást adnak akkor, ha szépen elmondom náluk azt a verset, amit tanultam: Napsütötte szép tájakon, jöttem végig az utakon. Felém hajolt sok-sok virág, rózsavizük osztogatták.

Megöntözlek most itt véle, piros tojást kérek érte!

Köszöntelek és várlak, kedves Nyúlapó! Tamás.

– Ó, de kedves, de megható! – kotkodácsolta egyre tyúkanyó.

– Van itt még sok szép levél! Nézte, nézte olvasta még sokáig tyúkanyó a leveleket, s addig a sok nyúlgyerek szorgalmasan festegetett.

# data[].attributes.body
https://www.youtube.com/watch?v=yEHlspqqbi0

# data[].attributes.body
https://www.youtube.com/watch?v=F6b_PA_-A2Y&list=PLBwBS45p4QOJIO6-9ph_CaxRt-ccKxgf9&index=12

# data[].attributes.body
A vonat kocsijának megfelelő lufit kell kipukkasztani.
Nyuszi eledele: répa, alma, salátafej
Nem nyuszi eledele: krumpli, hagyma
https://wordwall.net/hu/resource/1072498

# data[].attributes.body
Készíthetnek egy üveget "Kívánság üveg" felirattal. Minden nap tehetnek bele egy kis cetlit, amire felírják, mi az a tevékenység, amit nagyon szeretnek csinálni (akár a gyerekek, akár a szülők), de most éppen nem tehetik meg. Melyeket, ha lehetőségük lesz rá...mindenképpen meg fognak valósítani

# data[].attributes.body
Lehet csipesszel (fa- és műanyag csipesszel) apró dolgokat felcsipegetni (pl tésztát, apró játékokat), konyhai csipesszel tárgyakat pakolászni egyik tálból másikba vagy tojástartóba.
Mezítláb lehet apró dolgokat összeszedni tálba, vagy megadott helyre vinni.

# data[].attributes.body
Díszíthetnek a gyerekek papírtojást különböző apró szemű ételekkel (rizs, szezám mag, lenmag, sárgaborsó...)
Lehet fülpucoló pálcikával, ujjheggyel pöttyözni.
Lehet nagyobb méretű papírtojás szélét kilyukasztani és fonallal körbefűzni.

# data[].attributes.body
Lehet kérni a gyerekeket, hogy nyuszi ugrással mozogják be a lakást. Nagyobbaknak meg lehet határozni, hogy milyen sorrendben - pl szobából a konyhába, konyhából a fürdőbe...stb)
Pakolhatnak ki párnákat a földre egymástól kis távolságra - ezeket lehet átugrani, ráugrani, végig mászni csak a párnákon.
Építhetnek egyszerű akadálypályát, melyen lehet átmászni, átlépni, átbújni, hason kúszni. szökdelni - előre és hátra fele is.

# data[].attributes.body
Sablon

# data[].attributes.body
Bari

# data[].attributes.body
Wc papír gurigára ragasztani nyuszi fület, talpat, rajzolni szemét, bajszot, szájat. Ha van festék előtte fessék le!

# data[].attributes.body
Kb 12x12 cm es papírból készíthető, a kis négyzetek 4cm esek. Ahogy a rajz mutatja, bevágjuk, a többit érdemes ollóval bekarcolni, hogy jobban hajtható legyen. Ragasztás, díszítés, fül. Festett tojás mehet bele.

# data[].attributes.body
Bari. Vágják ki, ragasszák össze! Sokan ügyesen tudnak vágni!

# data[].attributes.body
Színező

# data[].attributes.body
Összekötő

# data[].attributes.body
Matematika
Nagyobbaknak

Keresd meg azt a tojást és színezd ki, amelyik ugyanolyan! (azonosság – különbség)

# data[].attributes.body
Karikázd be, egy ketrecbe legyenek az összetartozók, ahogy azt a képen látod!

# data[].attributes.body
Egy ketrecbe összesen három nyuszi legyen!

# data[].attributes.body
https://www.youtube.com/watch?v=CY8K7y3hHZY

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.description
Érintse meg a megfelelő párokat, addig, míg el nem fogynak. Tanítási forrás |